Document ID: 32014D0177

DEĊIŻJONI TA’ IMPLIMENTAZZJONI TAL-KUMMISSJONI
tas-27 ta’ Marzu 2014
li temenda l-Anness II tad-Deċiżjoni 2003/467/KE fir-rigward tad-dikjarazzjoni tal-Litwanja bħala Stat Membru ħieles mill-bruċellożi
(notifikata bid-dokument C(2014) 1940)
(Test b’relevanza għaż-ŻEE)
(2014/177/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat d-Direttiva tal-Kunsill 64/432/KEE tas-26 ta' Ġunju 1964 dwar il-problemi ta' saħħa ta' annimali li jolqtu l-kummerċ intra-Komunitarju ta' annimali bovini u suwini (1), u b'mod partikolari il-punt II.7 tal-Anness A ta' din id-Direttiva,
Billi:
(1)
Id-Direttiva 64/432/KEE tapplika għall-kummerċ ta' annimali bovini u suwini fl-Unjoni. Din tistipula l-kundizzjonijiet li permezz tagħhom Stat Membru jew reġjun tiegħu jista' jiġi ddikjarat uffiċjalment ħieles mil-bruċellożi fir-rigward tal-merħliet bovini.
(2)
L-Anness II tad-Deċiżjoni tal-Kummissjoni 2003/467/KE (2) jelenka l-Istati Membri u r-reġjuni tagħhom li huma ddikjarati uffiċjalment ħielsa mill-bruċellożi.
(3)
Il-Litwanja ressqet dokumentazzjoni lill-Kummissjoni li turi l-konformità mal-kundizzjonijiet għall-kwalifika ta’ uffiċjalment ħielsa mill-bruċellożi stipulati fid-Direttiva 64/432/KEE għat-territorju sħiħ tagħha.
(4)
Wara evalwazzjoni tad-dokumentazzjoni mressqa mil-Litwanja, dan l-Istat Membru għandu jitħabbar bħala uffiċjalment ħieles mill-bruċellożi.
(5)
L-Anness II tad-Deċiżjoni 2003/467/KE għandu għalhekk jiġi emendat skont dan.
(6)
Il-miżuri f’din id-Deċiżjoni huma stipulati skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
L-Anness II tad-Deċiżjoni 2003/467/KE hu emendat skont l-Anness ta' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, is-27 ta’ Marzu 2014.

Labels: 18
6